แนวโน้มดัชนีเช้าปรับขึ้นต่อ
นักวิเคราะห์ฯคาดตลาดหุ้นไทยเช้านี้น่าจะปรับตัวขึ้นต่อทะลุ 1,100 จุด หลังกกต.มีมติรับรองผลการเลือกตั้งน.ส.ยิ่งลักษณ์ ชินวัตร ดาวโจนส์พุ่ง
20 ก.ค. 2554

นักวิเคราะห์ฯคาดตลาดหุ้นไทยเช้านี้น่าจะปรับตัวขึ้นต่อทะลุ 1,100 จุด หลังกกต.มีมติรับรองผลการเลือกตั้งน.ส.ยิ่งลักษณ์ ชินวัตร ดาวโจนส์พุ่ง
นายเทิดศักดิ์ ทวีธีรธรรม ผู้อำนวยการอาวุโสฝ่ายวิจัยไทย บล.เอเชียพลัส กล่าวว่า ตลาดหุ้นไทยเช้านี้น่าจะปรับตัวขึ้นต่อจากเมื่อวาน โดยมีโอกาสทะลุ 1,100 จุด รับปัจจัยบวกทั้งจากภายในและภายนอกประเทศ หลังกกต.มีมติรับรองผลเลือกตั้งส.ส.ให้กับ น.ส.ยิ่งลักษณ์ ชินวัตร ว่าที่นายกรัฐมนตรีคนใหม่ 
ประกอบกับตลาดดาวโจนส์เมื่อคืนนี้ก็ปรับตัวขึ้นแรงกว่า 200 จุด หลังผลประกอบการของบริษัทเอกชนในสหรัฐฯออกมาดี ซึ่งก็ส่งผลบวกต่อตลาดหุ้นทั่วโลกให้ปรับตัวขึ้นตาม ขณะที่ราคาสินค้าโภคภัณฑ์ต่างๆในตลาดโลกก็เพิ่มขึ้นเช่นกัน พร้อมให้แนวรับ 1,090 จุด แนวต้าน 1,120 จุด